En træningslejr på Club La Santa på Lanzarote venter drengene fra håndboldholdet IF Jarl fra Arden - de vandt torsdag aften titlen som "Danmarks Bedste Sammenhold" i en kampagne, som Danmarks Idræts-Forbund har afholdt. For at deltage i konkurrencen skulle man sende et billede eller en video til forbundet, som viste, at man havde fokus på fællesskab og sammenhold. Drengene fra Arden havde sendt en video. - Gennem deres korte film får man et klart indtryk af, at de her drenge har det vildt sjovt sammen, når de er til håndbold. De udstråler, at der er plads til alle, og at holdet er vigtigere end individualisten. Og det er netop, hvad WE-kampagnen handler om," udtaler DIF-konsulent, Helle Carlsen', der er projektleder på 'WE not me'-kampagnen. Du kan se IF Jarl Ardens video her: http://www.on-sport.dk/video/4997459/we-not-me-vindervideoen-fra

Referat:
En flok 16-årige håndbolddrenge fra Arden har vundet prisen som "Danmarks Bedste Sammenhold". Med prisen følger en rejse til Club La Santa på Lanzarote.